32004R0054
L 007/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 54/2004 НА КОМИСИЯТА
от 12 януари 2004 година
за изменение на Регламент (ЕО) № 747/2001 на Съвета относно тарифни квоти на Общността и референтни количества за някои земеделски продукти с произход от Израел
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 747/2001 на Съвета от 9 април 2001 г. относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни и за отмяна на Регламент (ЕО) № 1981/94 и Регламент (ЕО) № 934/95 (1), и по-специално член 5, параграф 1, буква б) от него,
като има предвид, че:
(1)
Споразумение под формата на размяна на писма е сключено на 22 декември 2003 г. между Европейската общност и Израел относно реципрочни мерки за либерализация и заменяне на протоколи № 1 и № 2 към Споразумението за асоцииране ЕО-Израел. Това ново споразумение се прилага от 1 януари 2004 г.
(2)
Новият протокол № 1, който се отнася до разпоредбите, които се прилагат за внос в Общността на земеделски продукти с произход от Израел, наричан по-долу „новия протокол № 1“, предвижда нови тарифни отстъпки, включени в Регламент (ЕО) № 747/2001, някои от които попадат в тарифните квоти и референтните количества на Общността.
(3)
За да се приложат тарифните отстъпки, предвидени в новия протокол № 1 е необходимо да се измени Регламент (ЕО) № 747/2001.
(4)
За целите на изчисляване на тарифните квоти за първата година от прилагането трябва да се предвиди, че където периода на квотата започва преди датата, на която новото споразумение влиза в сила, обемите на тарифната квота се намаляват съразмерно според тази част от периода, която е вече изминала преди датата.
(5)
С цел да се опрости управлението на някои съществуващи тарифни квоти, предвидени в Регламент (ЕО) № 747/2001, количествата, внесени в рамките на тези квоти се вземат под внимание за облагане на тарифните квоти, разкрити в съответствие с Регламент (ЕО) № 747/2001, изменен с настоящия регламент.
(6)
В съответствие с новия протокол № 1, тарифната квота и референтните количествени обеми се завишават от 1 януари 2004 г. до 1 януари 2007 г. на базата на четири еднакви части, всяка от които отговаря на 3 % от тези обеми.
(7)
Тъй като разпоредбите, предвидени в настоящия регламент се прилагат от датата на приложение на новото споразумение, уместно е настоящият регламент да влезе в сила колкото е възможно по-скоро.
(8)
Мерките, предвидени в настоящия регламент, са в съответствие със становището на Комитета по митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложение VII към Регламент (ЕО) № 747/2001 се заменя с приложението към настоящия регламент.
Член 2
За периода на квотата, все още отворена на 1 януари 2004 г., количествата, които следствие от Регламент (ЕО) № 747/2001 са пуснати в свободно обращение в Общността в рамките на тарифните квоти с поредни номера 09.1311, 09.1313, 09.1329, 09.1339 и 09.1341 се вземат под внимание за облагане на тарифните квоти, включени в приложение VII към Регламент (ЕО) № 747/2001, изменен с настоящия регламент.
Член 3
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 януари 2004 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 януари 2004 година.